Maxima e-poes Barbora on odavaim variant Hiinast pärit ühekordsed meditsiinilised maskid, viiekümnene karp maksab 14,99 eurot ehk ühe maski hinnaks tuleb 30 senti.
Prismas on odavaim valik sama Kingfa nimelise tootja maskid, mille kirjelduses seisab, et filtreerimistõhusus olla 98 protsenti. IIR-maskide viiekümnene komplekt maksab sama palju kui Maximas: 14,99 eurot ehk 30 senti tükist.
Valik on aga isegi laiem: osta saab ka 25-maskise komplekti, tootjaks samuti Kingfa, hinnaga 7,99 eurot ehk 32 senti maski kohta. Võimalik on võtta ka Sievi nimelise tootja maskid, mis on juba veidi kallimad – 7,90 eurot kümne maski eest.
Rimis on vähemalt e-poes ühekordseid maske ainult ühes variandis – viiene kolmekihiliste ühekordsete maskide komplekt maksab 3,49 eurot, mis teeb 70 senti tükist.
Coopi veebipoes on ühekordsete näomaskide kümnene mask müügil hinnaga 7,39 eurot, mis teeb ühe maski hinnaks umbes 74 senti.
Eesti apteekide hindu saab igaüks vaadata portaalist Raviminfo. Hinnad kõiguvad korralikult; enamasti kipuvad kolmekihiliste maskide viiekümnesed pakid maksma 30 kuni 35 eurot, ehkki leiab ka odavamalt ja kallimalt.
Korduvkasutatavad maskid
Tartu ülikooli ajakirjandustudengite ajakirjas Peegel ilmus hiljuti suur test, kus ülikooli teadlased võrdlesid erinevate Eestis pakutavate korduvkasutatavate maskide kaitseomadusi.